Antalya (település)

Antalya török város, a Földközi-tenger egyik öblének partján, Antalya tartomány székhelye. Története a hellenisztikus időkre vezethető vissza, melyek tanúságát a közelben álló romok is mutatják. A várost gyűrűként öleli körül a Torosz-hegység, melynek a város különleges éghajlatát köszönheti: a hegység által körbezárt síkságon megreked a tenger felől érkező levegő.

Antalya a Földközi-tenger gyöngye, a török riviéra fővárosaként is emlegetik. Kaleici, a városközpont, ahol különös török és görög házak állnak védelem alatt, a legközkedveltebb része a városnak. A bizánci, római és szeldzsuk építészet és kultúra alapjai még mindig láthatóak az óvárosban.

Néveredet 

Krisztus előtt a második században II. Attalosz pergamoni király elrendelte, hogy találják meg a világ legszebb táját a számára: a földi paradicsomot. Miután emberei rábukkantak a helyre, Attalosz király várost építtetett és az Attaleia, görögül Αττάλεια, nevet adta neki, mely később Adaliára, majd Antalyára módosult.

Történelem 

II. Attalosz, Pergamon királya alapította i. e. 2. században, a környező ókori településekből.

A város jelképe a mecset az (oszloposan) hornyolt minarettel.

Éghajlat 

Az antalyai éghajlat mediterrán jellegű. Enyhe tele és forró nyara miatt szinte egész évben alkalmas a pihenésre. Átlagosan az év 365 napjából 300-ban süt a nap.

Nyáron az idő forró és csapadékmentes. A törökök szerint húsz évente egyszer esik az eső a nyári szezonban. A tél enyhe és csapadékos. Antalya tengerparti területén szinte soha nem esik hó, a környező hegyekben viszont akár síelni is lehet. A hőmérséklet csak ritkán esik 10 °C alá. Az enyhe tél-végi időszakban akár egyszerre lehet síelni a hegyekben és fürdőzni a tengerben.

Látnivalók

A városban 
 Belváros: A belvárosban a Yivli Minaret, a Kulliye és a Karaalioğlu park vonzza a látogatókat.
 A modern Régészeti Múzeuma rendkívül gazdag tárgyi emlékanyagot kiállító - környékről származó - történelem előtti-, neolit-, hettita-, görög- és római kori gyűjteményeiről vált híressé.
 Kaleiçi Múzeum: 2007-ben  került megnyitásra, az égei kultúrák gyűjteménye (Akdeniz Medeniyetleri Araştırma Merkezi) their annual journal.
 Kaleiçi régi kikötő
 Hadrianus-kapu
 Düden-vízesés

A város környékén 
 Aspendos
 Kemer
 Alanya
 Side
 Pamphülia
 Kurşunlu-vízesés
 Saklikent
 Olympos

Közlekedés

Légi

Idegenforgalom 
Tengerpartjának konyaalti és larai része jól ismert kristálytiszta vízéről. Ezek a látnivalók mindennapi túra keretében elérhetők a környező üdülővárosokból (Belek, Side, Perge, Manavgat és Alanya) is. A látnivalók listájára felkerülhetnek még a Kurşunlu- és Düden-vízesések is. Ezeken kívül hajóval érdemes lehet felkeresni a környék ókori romvárosait, Phaselist, Olympost, Adrasant és Kekovát is.

Testvérvárosok 
  Austin, USA
  Bat Yam, Izrael
  Csebokszári, Oroszország
  Gazimağusa, Észak-Ciprus
  Kazány, Oroszország
  Nürnberg, Németország
  Rosztov, Oroszország
  Taldıkorgan, Kazahsztán

Jegyzetek

További információk 
  Régészeti múzeum (Antalya)
 Antalya nem hivatalos oldala
 About Antalya(en)
 A török turizmusért felelős minisztérium oldalai Antalyáról
 Antalya
 Antalya látnivalók
 Turhan Can: Turkey Cradle of Civization (p. 109) - Orient Publishing House Istanbul, 1994 -

 
Török riviéra
Antalya tartomány körzetei és települései
Tengerparti üdülőhelyek